આ નોંધ જે તે સમયના નાયબ મામલતદારે પ્રમાણિત કરી હતી. જમીન માલિક ચંદુભાઈ સોલંકીનું ૩૧ મે, ૨૦૦૦ના રોજ મૈયત થયું હતું. ત્યારબાદ વારસદાર તરીકે જમીન પોતાના નામ પર ગયેલાં મૃતકના પુત્ર કિરીટભાઈને આ સમગ્ર પ્રકરણ અંગે જાણ થઈ હતી. પ્રવિણ પટેલે બે વર્ષ ગલ્લા-તલ્લા કર્યા બાદ ૨૦૧૪માં કિરીટ સોલંકીએ પાદરા પોલીસ સ્ટેશનમાં અરજી આપી હતી. અરજીને આધારે પોલીસે સહીના નમૂના એફએસએલમાં મોકલ્યાં હતાં. રિપોર્ટમાં સહી બોગસ હોવાનું બહાર આવતાં પાદરા પોલીસે પ્રવિણ પટેલ સહિત ચાર સામે વિશ્વાસઘાત અને પૂર્વ આયોજીત કાવતરાનો ગુનો દાખલ કર્યો હતો.